
116 DR 31.10.2011 

 
Sebagaimana yang saya sebutkan tadi, antara prioriti kita sekarang ini ialah 

untuk menyediakan kemudahan sukan yang murah, tetapi banyak supaya dapat 
dinikmati. Misalnya kalau kita buat suatu yang besar, kolam renang dinikmati di 
kawasan bandar, tetapi di kawasan Pendang, di kawasan Sarawak, bagi mereka 
mendapat satu gelanggang futsal yang harganya cuma RM150,000, RM100,000 dan 
sebagainya, cukup besar ertinya. Ini kerana di Sarawak hendak buat padang itu kosnya 
tinggi sebab kawasan tanah gambut dan sebagainya. Jadi, ini juga yang menjadi satu 
perhatian kita memberikan keutamaan dari segi bajet kita untuk merakyatkan 
pembangunan infrastruktur sukan ini kepada semua pihak. Jadi, saya rasa ini antara 
perkara yang menjadi keutamaan kita...  

Dato’ Dr. Mohd. Hayati bin Othman [Pendang]: [Bangun] 

Dato’ Sri Ahmad Shabery Cheek: Silakan. 

Dato’ Dr. Mohd. Hayati bin Othman [Pendang]: Terima kasih Tuan Yang di-
Pertua. Yang Berhormat Menteri sebut Pendang dua tiga kali tadi. Memang di tempat 
saya, saya lihat gelanggang futsal kalau dibandingkan dengan Yang Berhormat Menteri 
kata tadi yang swasta buat lebih baiklah. Akan tetapi kalau yang Kementerian Belia dan 
Sukan buat pun, dia punya dinding bukan dibuat dengan net, tetapi dibuat dengan 
pagar dawai itu, kemudian tiang-tiang besi. Kemudian, lantainya itu bukan..., kita tidak 
minta karpet, tetapi simennya itu tidak sesuai dengan kasut futsal, bolanya pun tidak 
sesuai. Satu lagi tidak berbumbung. Jadi, hendak main masa panas, masa hujan 
memang tidak mungkinlah. Inilah yang saya rasa keluhan-keluhan yang dikemukakan 
oleh anak-anak muda tentang gelanggang futsal yang dibuat oleh kementerian ini. Saya 
harap pihak kementerian memberi perhatianlah dengan Bajet 2012 ini yang dikatakan 
hendak dibuat di setiap mukim itu. Terima kasih Tuan Yang di-Pertua. 

Dato’ Sri Ahmad Shabery Cheek: Terima kasih. Kalau kita hendak penuhkan 
spesifikasi sebenarnya gelanggang futsal ini, banyak lagi. Misalnya, kalau boleh karpet 
rubber grass yang lebih tebal lagi, ada berbumbung, ada bilik persalinan dan 
sebagainya. Akan tetapi, bagi kita yang penting sekarang ini ialah memperbanyakkan 
dahulu. Buat masa sekarang ini kita memperbanyakkan dahulu, mestilah kita cari yang 
mudah dibuat dan apa yang disebutkan sustainable, mudah untuk diberikan 
penyelenggaraan dalam masa yang lama. Tidak guna kalau karpet misalnya, sebab ini 
dibuat di kampung. Selalunya kita serahkan kepada persatuan-persatuan belia di 
kampung yang berkenaan untuk membuat penyelenggaraan termasuk bagaimana 
hendak membayar api, air dan sebagainya.  

Jadi, spesifikasi yang digunakan sekarang ini spesifikasi yang dianggap paling 
bertahan lama. Ini kerana ini satu pilihan baru di mana dahulunya kalau kemudahan 
sukan yang dikehendaki, semua hendak padang bola misalnya. Padang bola kosnya 
mungkin sampai RM400,000 hingga RM500,000. Akan tetapi, bila sampai musim 
tengkujuh, hujan dan sebagainya, rosak dan hendak cari lagi RM400,000 hingga 
RM500,000. Sedangkan sebuah padang futsal yang ada bilik air dua buah, ada elektrik 
yang boleh digunakan untuk mereka bermain sepanjang malam pun boleh ternyata 
memberikan kesan yang besar. Ada negeri-negeri yang mengatakan sejak gelanggang 
futsal ini disediakan di tempat mereka, kejadian mat rempit dan sebagainya sangat 
berkurangan sebab anak-anak muda ini seronok apabila orang lihat mereka. Jadi kalau 
orang sudah tidak melihat mereka merempit, lihat mereka main bola, mereka tidak 
merempit misalnya.  

Jadi kalau kita hendak buat untuk berbumbung, mungkin kosnya sudah 
menjadi dua kali, double ataupun lipat gandanya lebih. Ertinya kalau kita boleh buat 
satu kawasan itu empat, satu kawasan Parlimen misalnya, kalau kita boleh hendak buat 
sampai tujuh atau lapan, mungkin kita boleh buat empat sahaja dengan bajet yang ada. 
Jadi sebab itulah kalau kita lihat tambahan yang baru sebanyak RM15 juta, dengan 
memenuhi hasrat yang disebut oleh Yang Amat Berhormat Perdana Menteri, dengan 
harapan satu masa nanti setiap satu mukim akan dapat satu gelanggang futsal  dan 
kita buat dengan lebih murah, mungkin di peringkat kampung tidak perlu ada bilik 
persalinan. Mereka turun daripada rumah sudah terus pakai. Apa yang penting, ada 
gelanggang yang asas dahulu, ada bekalan elektrik dan juga ada pagar supaya ia tidak 
mengganggu orang lain. Buat masa sekarang.  

 

 



Sebagaimana yang saya sebutkan tadi, antara prioriti kita sekarang ini ialah. untuk menyediakan kemudahan sukan yang murah, tetapi banyak supaya dapat dinikmati. Misalnya kalau kita buat suatu yang besar, kolam renang dinikmati di kawasan bandar, tetapi di kawasan Pendang, di kawasan Sarawak, bagi mereka mendapat satu gelanggang futsal yang harganya cuma RM150,000, RM100,000 dan sebagainya, cukup besar ertinya. Ini kerana di Sarawak hendak buat padang itu kosnya tinggi sebab kawasan tanah gambut dan sebagainya. Jadi, ini juga yang menjadi satu perhatian kita memberikan keutamaan dari segi bajet kita untuk merakyatkan pembangunan infrastruktur sukan ini kepada semua pihak. Jadi, saya rasa ini antara perkara yang menjadi keutamaan kita... Dato' Dr. Mohd. Hayati bin Othman [Pendang]: [Bangun]. Dato' Sri Ahmad Shabery Cheek: Silakan. Dato' Dr. Mohd. Hayati bin Othman [Pendang]: Terima kasih Tuan Yang di- Pertua. Yang Berhormat Menteri sebut Pendang dua tiga kali tadi. Memang di tempat saya, saya lihat gelanggang futsal kalau dibandingkan dengan Yang Berhormat Menteri kata tadi yang swasta buat lebih baiklah. Akan tetapi kalau yang Kementerian Belia dan Sukan buat pun, dia punya dinding bukan dibuat dengan net, tetapi dibuat dengan pagar dawai itu, kemudian tiang-tiang besi. Kemudian, lantainya itu bukan..., kita tidak minta karpet, tetapi simennya itu tidak sesuai dengan kasut futsal, bolanya pun tidak sesuai. Satu lagi tidak berbumbung. Jadi, hendak main masa panas, masa hujan memang tidak mungkinlah. Inilah yang saya rasa keluhan-keluhan yang dikemukakan oleh anak-anak muda tentang gelanggang futsal yang dibuat oleh kementerian ini. Saya harap pihak kementerian memberi perhatianlah dengan Bajet 2012 ini yang dikatakan hendak dibuat di setiap mukim itu. Terima kasih Tuan Yang di-Pertua. Dato' Sri Ahmad Shabery Cheek: Terima kasih. Kalau kita hendak penuhkan spesifikasi sebenarnya gelanggang futsal ini, banyak lagi. Misalnya, kalau boleh karpet rubber grass yang lebih tebal lagi, ada berbumbung, ada bilik persalinan dan sebagainya. Akan tetapi, bagi kita yang penting sekarang ini ialah memperbanyakkan dahulu. Buat masa sekarang ini kita memperbanyakkan dahulu, mestilah kita cari yang mudah dibuat dan apa yang disebutkan sustainable, mudah untuk diberikan penyelenggaraan dalam masa yang lama. Tidak guna kalau karpet misalnya, sebab ini dibuat di kampung. Selalunya kita serahkan kepada persatuan-persatuan belia di kampung yang berkenaan untuk membuat penyelenggaraan termasuk bagaimana hendak membayar api, air dan sebagainya. Jadi, spesifikasi yang digunakan sekarang ini spesifikasi yang dianggap paling bertahan lama. Ini kerana ini satu pilihan baru di mana dahulunya kalau kemudahan sukan yang dikehendaki, semua hendak padang bola misalnya. Padang bola kosnya mungkin sampai RM400,000 hingga RM500,000. Akan tetapi, bila sampai musim tengkujuh, hujan dan sebagainya, rosak dan hendak cari lagi RM400,000 hingga RM500,000. Sedangkan sebuah padang futsal yang ada bilik air dua buah, ada elektrik yang boleh digunakan untuk mereka bermain sepanjang malam pun boleh ternyata memberikan kesan yang besar. Ada negeri-negeri yang mengatakan sejak gelanggang futsal ini disediakan di tempat mereka, kejadian mat rempit dan sebagainya sangat berkurangan sebab anak-anak muda ini seronok apabila orang lihat mereka. Jadi kalau orang sudah tidak melihat mereka merempit, lihat mereka main bola, mereka tidak merempit misalnya. Jadi kalau kita hendak buat untuk berbumbung, mungkin kosnya sudah menjadi dua kali, double ataupun lipat gandanya lebih. Ertinya kalau kita boleh buat satu kawasan itu empat, satu kawasan Parlimen misalnya, kalau kita boleh hendak buat sampai tujuh atau lapan, mungkin kita boleh buat empat sahaja dengan bajet yang ada. Jadi sebab itulah kalau kita lihat tambahan yang baru sebanyak RM15 juta, dengan memenuhi hasrat yang disebut oleh Yang Amat Berhormat Perdana Menteri, dengan harapan satu masa nanti setiap satu mukim akan dapat satu gelanggang futsal dan kita buat dengan lebih murah, mungkin di peringkat kampung tidak perlu ada bilik persalinan. Mereka turun daripada rumah sudah terus pakai. Apa yang penting, ada gelanggang yang asas dahulu, ada bekalan elektrik dan juga ada pagar supaya ia tidak mengganggu orang lain. Buat masa sekarang.